Germana Film-Premio

La Germana Film-Premio ( (neformale ankaŭ nomata ) konsideriĝas esti la plej renoma premio aŭ fakte premiaro rilate al germaniaj filmoj. Ĝi estas la kerna parto de subteno kaj subvenciado de kino en la Federacia Respubliko Germanio. Premie disdoniĝas preskaŭ tri milionoj da Eŭroj, sekve el financa vidpunkto temas pri la entute plej granda prikultura premio en Germanio.

En la 63-a atribuo de la premiaro la 26-an de aprilo 2013 la oran filman premion ricevis la tragika komedio Oh Boy de la reĝisoro Jan-Ole Gerster.

 Historio 
La Germana Film-Premio atribuiĝas ĉiujare ekde la jaro 1951, ĝis 1998 per la nacia ministerio pri internaj aferoj, ekde 1999 per la komisiito de la registaro de Germanio pri kulturo kaj amaskomunikiloj (germane Beauftragter der Bundesregierung für Kultur und Medien).

Pri la premiitoj ĝis la jaro 2004 decidis komisiono, en kiu ankaŭ membris iuj reprezentantoj de politikaj partioj kaj de kristanaj eklezioj. Tiu komisiono ofte kritikiĝis esti tro influata de partiaj kaj ekleziaj interesoj en sia decidado. Laŭ la modelo de la usona modelo de la Akademia Premio (neformale nomata "Oskaro"), kies premiitoj - sen financigo de la ŝtato - decidiĝas fare de politike sendependa akademio pri kina arto kaj scienco, en 2003 fondiĝis la Germana Film-Akademio. Ĝi en 2005 anstataŭigis la antaŭan komisionon kiel ĵurio.

La atribua celebraĵo ekde la jaro 2006 okazis en festa halo proksime de la berlina radioturo. Samjare la celebraĵo ŝoviĝis de antaŭe julio al nun majo. La Film-Akademio informis, ke la evento okazu komence de la "kina sezono", por ke la premiitaj filmoj allogu pli da kinejaj spektantoj kaj donu pli da aldona financa subteno al la filmoj. En 2010 la tradicia teatrejo Friedrichstadtpalast en la berlina urbocentro iĝis la nova okazejo de la celebraĵo.

 Trofeo 
Origine la premio atribuiĝis en serio de malsamformaj trofeoj, inter ili la premio Goldene Schale (ora telerego) de plej bona tutvespera filmo kaj Filmbänder ("filmbendoj") en oro kaj arĝento.

Ekde la jaro 1999 kiel trofeo atribuiĝas statueto en formo de virina figuro vestita per stiligita filmbendo, dezajnita en stilo de la epoko Art Déco. Memore al la rolo "Lola" de Marlene Dietrich en la filmo Der blaue Engel, de la samnoma filmo Lola de Rainer Werner Fassbinder el 1981, kaj de la sukcesa filmo Lola rennt de Tom Tykwer el 1998 la trofeo ricevis la nomon Lola.

En la kategorio "plej bona filmo" la trofeo Lola atribuiĝas en oro, arĝento kaj bronzo (ĝis la jaro 2007 en oro kaj dufoje arĝento), en ĉiuj kromaj kategorioj nur en oro.

 Elektoproceso 
La nuntempe 1400 membroj de la Germana Filmakademio el listo de proponoj unue elektas poe pluraj kandidatoj en la diversaj kategorioj. En dua baloto elektiĝas la gajnantoj de ĉiuj kategorioj. La baloto sekretas. Konsidereblas nur filmoj, kiuj en la momento de kandidatiĝo jam publike videblas en kinejoj de Germanio.

 Kategorioj 
eta|300px|<center>la premio "ora filmbendo", atribuita ĝis 1998
 Aktualaj kategorioj 
La premio atribuiĝas en la sekvaj kategorioj:

 Kategorio Unue atribuita Plej bona longa filmo 1951 Plej bona longa dokumenta filmo 2000 Plej bona longa porinfana filmo 2000 Plej bona reĝisorado 1951 Plej bona scenaro 1951 Plej bona aktorado de virina ĉefa rolo 1954 Plej bona aktorado de vira ĉefa rolo 1954 Plej bona aktorado de virina malĉefa rolo 1954 Plej bona aktorado de vira malĉefa rolo 1954 Plej bona kameraado 1954 Plej bona filmaranĝo 1972 Plej bona kostumaro  2005 Plej bona ŝminkado 2010 Plej bona scenejaro 1957 Plej bona sonregistro 1982 Plej bona filma muziko 1954 Honora premio "elstaraj merito pri germana kino" 1962 Premio Bernd Eichinger 2012 Spektantara premio 1999 (ne atribuita de 2006 ĝis 2012) 

 Monpremioj 
La evento ĉiujare atribuas monpremiojn de sume 2,955 milionoj da Eŭroj - temas pri la tiurilate rekorda kultura premio de Germanio. En la filmaj kategorioj ankaŭ kandidatiĝoj (do gajnoj en la unua balotado) ricevas monpremion.
 Kategorioj  Premiito  Kandidatiĝoj longa filmo 1x filmpremio en oro je po 500 000 EUR1x filmpremio en arĝento je po 425 000 EUR1x filmpremio en bronzo je po 375 000 EUR 6 à 250 000 EUR porinfana filmo 1x filmpremio en oro je po 250 000 EUR 2 kandidatiĝoj je po 125 000 EUR dokumenta filmo 1x filmpremio en oro je po 200 000 EUR 3 kandidatiĝoj je po 100 000 EUR individuaj meritoj po 1x filmpremio en oro je po 10 000 EUR 3 kandidatiĝoj sen mondono ponora premio  sen mondono – premio Bernd Eichinger sen mondono –
Jen la stato de 2013 - en la pasinteco parte atribuiĝis premioj en iom alie difinitaj kategorioj.

 Eksteraj ligiloj 
 oficiala retejo 
 datumaro de la premiitoj en la retejo deutsche-filmakademie.de  
 la premia evento  en la retejo Internet Movie Database, ĝis februaro 2013 plurlingve, ekde tiam nur 

Kategorio:Kino-premioj
Kategorio:Germana kino